paragraph_text: Henry Gray (1827. &ndash; 1861.), britanski anatom, 1853. je imenovan redovnim predavačem na Katedri za anatomiju Medicinskog fakulteta bolnice St. George u Londonu. Ideju o pisanju udžbenika Gray je prvi puta iznio kolegi dr. Henryju Vandyke Carteru 1855. Prvo je izdanje namijenio studentskoj i liječničkoj (a posebno kirurškoj) publici. Proučavajući anatomske posljedice zaraznih bolesti Gray se zarazio malim boginjama i umro nedugo nakon objave drugog izdanja.